คลุกวงในไทยลีก 22/03/62
สุดสัปดาห์นี้ไม่มีไทยลีกให้ลุ้นอยากให้มาดูตัวเลขสถิติต่างๆ ของแต่ละทีมที่ผ่านมาแล้ว 4 เกมเหมือนกันทุกทีมว่าด้วยเรื่องอายุเฉลี่ยกันก่อน เมืองทอง ยูไนเต็ด เป็นทีมที่มีผู้เล่นอายุเฉลี่ยน้อยที่สุด 24.9 ปี ส่วน ตราด เอฟซี มากที่สุด 29.4 ปี,ทีมที่ใช้เงินมากที่สุดได้แก่ เมืองทอง ยูไนเต็ด วงเงิน 400 ล้านบาท สำหรับทีมที่ใช้น้อยที่สุดมี 2 ทีมคือ ปตท.ระยอง กับ ชัยนาท ฮอร์นบิล มีงบแค่ 50 ล้านบาท,ตำแหน่งดาวซัลโวเป็นของนักเตะบราซิเลียน แฮริสัน ไคออน ทำได้ 4 ประตู ส่วนนักเตะไทยที่มีโบนัสพิเศษให้จากสมาคมฟุตบอลฯมี สุภโชค สารชาติ 3 ประตู ที่เหลือคนละ 2 ประตูคือ ธีรศิลป์ แดงดา, วรชิต กนิตศรีบำเพ็ญ และ อภิวัฒน์ เพ็งประโคน,สถิติที่ไม่มีใครอยากทำได้ ชลบุรี เอฟซี สร้างประวัติศาสตร์ รั้งบ๊วย เป็นครั้งแรกตั้งแต่มีสโมสร ก่อนหน้านั้นเมื่อ 2 ปีที่แล้วก็เคยเป็นรองบ๊วยในการเล่น 4 นัดแรก เช่นกัน อรรณพ สิงห์โตทอง คงต้องหา จุดอ่อน ในทีมให้พบในช่วงฟีฟ่าเดย์นี้,จ่อจะติดโผอยู่หลายครั้งหลายครา งวดนี้ ศิวกรณ์ เตียตระกูล ได้ขึ้นทำเนียบทีมชาติชุดใหญ่ซะที สมัยที่ยังเล่นอยู่ บีอีซี เทโรฯ เจ้าเฟย เคยเป็นถึงดาวซัลโวประจำทีม ซึ่งครั้งนั้นมี เมสซีเจ เป็นเพื่อนร่วมทีมด้วย ส่วนจะแจ้งเกิดได้หรือไม่ต้องขึ้นอยู่กับว่าจะได้รับโอกาสจาก โค้ชโต่ย ศิริศักดิ์ ยอดญาติไทย มากน้อยแค่ไหน,กรณี สีหมอก เอฟซี ไม่มีอะไรคืบหน้า สงสารเอยก็ตรงที่บรรดาความเดือดร้อนทั้งหลายไปตกอยู่ที่นักเตะและครอบครัว วีเออาร์ ขอภาวนาสาธุให้ตกลงกันได้ด้วยดีเถิดจะได้ไม่ต้องลากยาวไปถึงโรงถึงศาล เพราะหลับตาก็มองเห็นถึงความเดือดร้อนของฝ่ายที่ใช้แรงงานมากกว่าฝ่ายที่เป็นนายทุน,รางวัล แสงสาดส่องผู้ปิดทองหลังพระ ซึ่งตั้งขึ้นเพื่อเป็นเกียรติให้กับอดีตรัฐมนตรี ประชุม รัตนเพียร ผู้ที่ปิดทองหลังพระ ให้กับวงการกีฬาไทยมาโดยตลอด ปีนี้คณะกรรมการพิจารณามอบให้ ศักดา รัตนสุบรรณ เจ้าของฉายา คิวทอง เบื้องหลังความสำเร็จของวงการสนุ้กเกอร์ไทย โดยจะมีพิธีมอบรางวัลกันในวันเสาร์ที่ 23 มีนาคม ที่ ภัตตาคารโฮคิทเช่น ถนนพระราม 3,วีเออาร์,klookwongnai@gmail.com
สุดสัปดาห์นี้ไม่มีไทยลีกให้ลุ้นอยากให้มาดูตัวเลขสถิติต่างๆของแต่ละทีมที่ผ่านมาแล้ว 4 เกมเหมือนกันทุกทีมว่าด้วยเรื่องอายุเฉลี่ยกันก่อน เมืองทอง ยูไนเต็ด เป็นทีมที่มีผู้เล่นอายุเฉลี่ย
ไทยลีก,เมืองทอง ยูไนเต็ด,ไทยพรีเมียร์ลีก,ฟุตบอล,คลุกวงในไทยลีก,วีเออาร์